OpenLLM-France/wikimedia huggingface dataset:
# Tom Jones

* Per a altres significats, vegeu «Tom Jones (desambiguació)».
Sir Thomas John Woodward (Pontypridd, Rhondda Cynon Taf, Gal·les, 7 de juny de 1940) més conegut artísticament com a Tom Jones, és un cantant de música pop gal·lès. Als setze anys es casà i tingué un fill, molt abans d'esdevenir un ídol del pop. Tot i les seves freqüents i ben conegudes relacions extra-conjugals, va continuar casat fins a la mort de la seva dona, l'abril de 2016. Jones va viure molt de temps als Estats Units, visitant amb freqüència la seva terra natal de Gal·les, però quan va quedar-se vidu va vendre la seva mansió de Los Angeles i va traslladar-se a un pis de Londres.

## Carrera

Tom assolí la fama durant els anys 60, i després de diversos èxits al Regne Unit, esdevingué un cantant de casinos a Las Vegas. Entre els seus principals èxits de principis de carrera hi ha:
* It's Not Unusual (1965).
* What's New Pussycat?, composta per Burt Bacharach (1965).
* Thunderball, tema del film homònim de James Bond (1966).
* The Green, Green Grass of Home (1966), el seu disc de més èxit, que passà a ser associat a Gal·les, tot i que en realitat s'inspirà en els EUA.
* I'll Never Fall In Love Again (1967).
* Delilah (1968).
* Help Yourself (1968).
* Without Love (1969).
* She's A Lady (1971).
La carrera de Jones s'estancà a partir de llavors, i no va aconseguir la popularitat fins al 1987, amb el llançament de "A Boy From Nowhere". Després d'això, passà a gravar amb una generació més nova de músics.
El penúltim àlbum de Jones, Reload, llançat l'any 2000, es transformà en l'èxit més gran de la seva carrera: presentava versions d'altres artistes, gravades en duets amb ells, fent servir els seus productors i mètodes de gravació. De seguida arribà Mr.Jones, el 2002, i un any després Tom aconseguiria un Brit Awards per la seva contribució a la música.

## Guardons
### Premis

* 1966: Grammy al millor nou artista

## Referències

* ↑ «Biography» (en anglès). [Consulta: 14 gener 2022].
* ↑ «Sir Tom Jones confesses he moved to London to fulfil his late wife's dying wish». Daily Express, 07-01-2018 [Consulta: 7 juny 2020].

## Enllaços externs

* Lloc web oficial
# Melítids

Els melítids (Melittidae) són una família d'himenòpters apòcrits que inclou 187 espècies en 15 gèneres, restringida a Àfrica i la zona temperada de l'hemisferi nord.

## Característiques

Generalment són de mida petita a moderada; sovint tenen una escopa espessa per a la col·lecció de pol·len.

## Història natural

Solen ser oligolètiques, és a dir que col·leccionen pol·len d'unes poques espècies de plantes; això les fa eficients pol·linitzadors d'aquestes plantes. Algunes espècies s'especialitzen a col·leccionar oli florals en comptes de pol·len com a aliment per a les seves larves. Aquest és el cas de Rediviva emdeorum, una espècie desusada en la qual les tíbies de les potes anteriors són més llargues que el cos sencer i les usen com a esponges per ajuntar els olis acumulats en els esperons de flors de Diascia, la seva planta hoste.

## Referències

* ↑ Aguiar, A.P.; Deans, A.R.; Engel, M.S.; Forshage, M.; Huber, J.T.; Jennings, J.T.; Johnson, N.F.; Lelej, A.S.; Longino, J.T. «Order Hymenoptera Linnaeus, 1758. In: Zhang, Z.-Q. (Ed.) Animal Biodiversity: An Outline of Higher-level Classification and Survey of Taxonomic Richness (Addenda 2013)». Zootaxa, 3703, 2013, pàg. 1–82.
# Fullerton (Califòrnia)

Fullerton és una ciutat del Comtat d'Orange (Califòrnia). Segons el cens del 2000 tenia 126.003 habitants.

## Demografia

Segons el cens del 2000, Fullerton tenia 126.003 habitants, 43.609 habitatges, i 29.610 famílies. La densitat de població era de 2.191,4 habitants/km².
Dels 43.609 habitatges en un 33% hi vivien nens de menys de 18 anys, en un 51,8% hi vivien parelles casades, en un 11% dones solteres, i en un 32,1% no eren unitats familiars. En el 23,5% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,37.
Per edats la població es repartia de la següent manera: un 25,1% tenia menys de 18 anys, un 11,5% entre 18 i 24, un 32,3% entre 25 i 44, un 19,8% de 45 a 60 i un 11,3% 65 anys o més.
L'edat mediana era de 33 anys. Per cada 100 dones de 18 o més anys hi havia 96,1 homes.
La renda mediana per habitatge era de 50.269 $ i la renda mediana per família de 57.345 $. Els homes tenien una renda mediana de 40.674 $ mentre que les dones 31.677 $. La renda per capita de la població era de 23.370 $. Entorn del 8% de les famílies i l'11,4% de la població estaven per davall del llindar de pobresa.

## Fills il·lustres

* Tui St. George Tucker (1924-2004). compositora musical.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fullerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Fullerton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Fuller House

Fuller House és una sitcom estatunidenca creada per Jeff Franklin que es va emetre a Netflix, a més a més és una seqüela de la sèrie de televisió de 1987–1995 Full House. La història se centra al voltant de D.J. Tanner-Fuller, una veterinària i mare vídua de tres fills. La majoria del repartiment original de la sèrie va tornar a interpretar el seu paper anterior a Fuller House, a excepció de Mary-Kate i Ashley Olsen, que van alternar el paper de Michelle Tanner a Full House.
Netflix va planejar tretze episodis inicials, que es van estrenar el 26 de febrer de 2016. Finalment la sèrie va arribar a tindre cinc temporades en total.

## Referències

* ↑ Robinson, Will. «The Fuller House cast is back at work», 17-07-2015. [Consulta: 17 juliol 2015].
* ↑ Megan McCluskey «Fuller House: Mary-Kate and Ashley Olsen's Absence Explained». TIME.com.
Sèries originals de Netflix :
Sèries en emissió :
Sèries acabades :
Sèries continuades :
# Friedrich Arnold Brockhaus

Friedrich Arnold Brockhaus (4 de maig de 1772 – 20 d'agost de 1823) va ser l'editor de l'enciclopèdia en idioma alemany Conversations-Lexikon, la qual actualment es publica com l'Enciclopèdia Brockhaus.

## Biografia

Brockhaus nasqué a Dortmund, va estudiar literatura a la Universitat de Leipzig.
Va comprar els drets de l'obra en fallida econòmica anomenada Conversations-Lexikon mit vorzüglicher Rücksicht auf die gegenwärtigen Zeiten|Conversations-Lexikon, i en forma d'enciclopèdia, en va publicar la primera edició des de 1796 a 1811.
Brockhaus morí a Leipzig.
El 27765 Brockhaus, és un cinturó d'aseroides important descobert l'any 1991, que honora el seu nom.

## Referències

* «Brockhaus, Friedrich Arnold». A: Hugh Chisholm. Encyclopædia Britannica (en anglès). 11a ed. Cambridge University Press, 1911. This work in turn cites:
** H. E. Brockhaus, Friedrich A. Brockhaus, sein Leben und Wirken nach Briefen und andern Aufzeichnungen (3 vols., Leipzig. 1872-1881)
** H. E. Brockhaus, Die Firma F. A. Brockhaus von der Begründung bis zum hundertjährigen Jubiläum (1805-1905, Leipzig, 1905)
# Michele Catanzaro

Michele Catanzaro (Roma, 1979) és un periodista italià establert a Barcelona. Té un doctorat en Física per la Universitat Politècnica de Catalunya en teoria de xarxes complexes. Ha treballat des del 2001 com a freelance i ha escrit per a publicacions com Nature, Science, Physicsworld, Chemistry World, The Guardian, El Periódico i Le Scienze, entre d'altres. És autor del llibre Networks: A Very Short Introduction i coautor del documental Fast Track Injustice: The Óscar Sánchez Case (2014), que va rebre el premi Golden Nymph el 2015. El seu treball ha estat reconegut també amb el Premi Internacional de Periodisme Rei d'Espanya i el Premi BBVA Innovadata, entre d'altres. Ha estat director i guionista de RTVE i Barcelona TV. Va ser cap de premsa a l'Institut de Ciències Fotòniques (ICFO) de Barcelona. Ha coordinat conferències públiques sobre ciència a l'associació cultural Ateneu Barcelonès. Ha estat periodista resident a l'Institut d'Estudis Teòrics de Heidelberg.

## Referències

* ↑ «Michele Catanzaro». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Francesc de Paula Vilaseca i Rovellat

Francesc de Paula Vilaseca i Rovellat (Barcelona, gener de 1890) fou un procurador dels Tribunals terrassenc.
Batejat a l'Església de Santa Anna de Barcelona, va estudiar a l'Acadèmia de Cosme Papal a Barcelona, tot i que es va examinar a l'Institut de Figueres. Es va treure el títol de batxiller a la Universitat de Barcelona el maig de 1911, i posteriorment va estudiar Dret, i es llicenciaria el 1914. Va treballar com a dependent d'un procurador de tribunals fins que es va establir pel seu compte. Casat amb Anna Marcet i Bellver, membre d'una important família terrassenca de tradició catòlica (era neboda de l'abat de Montserrat, Antoni M. Marcet, i filla del cap del carlins terrassencs), la seva influència el portà a simpatitzar amb aquesta causa i a mantenir un esperit catalanista, sense una projecció política. Fou pare de cinc fills, entre els quals el jurista Josep Maria Vilaseca i Marcet. Amb fama de catòlic i conservador, a l'esclat de la Guerra Civil fou detingut per un dels capitostos de la FAI, però aconseguí escapolir-se amb l'ajut d'un magistrat. Amagà dos germans religiosos durant els primers mesos del conflicte, però els continus escorcolls l'obligaren a planejar l'exili de la seva família el 1937, sense poder fugir finalment arran dels Fets de Maig. Després de 1939, compatibilitzà la seva tasca jurídica al seu despatx de procurador amb la participació en algunes empreses.

## Fons personal

El seu fons personal es conserva a l'Arxiu Nacional de Catalunya. El fons conté la documentació generada i rebuda per Francesc de Paula Vilaseca i Rovellat fonamentalment produïda com a resultat de les seves activitats professionals en l'àmbit jurídic. Destaquen els més de tres mil tres-cents expedients de clients del seu despatx d'entre 1926 i 1955, que faciliten l'estudi d'alguns dels principals patrimonis barcelonins durant els anys centrals del segle xx; els llibres de comptes i despeses judicials, juntament amb els dossiers de poders notarials dels seus representats; els contractes d'arrendament de diferents finques urbanes de la ciutat de Barcelona; els expedients d'assegurances socials relatius a diversos treballadors de porteries d'immobles; i els expedients de vendes i afers jurídics diversos. Així mateix, inclou un volum important de documentació patrimonial d'origen eclesiàstic, relativa a parròquies, el Col·legi Episcopal, el Capítol i la diòcesi de Barcelona.

## Referències

* 1 2 3 Amat, Jordi. Un país a l'ombra : vida de Josep Maria Vilaseca Marcet, (1919-1995). Barcelona: L'Avenç, 2015, p. 27. ISBN 978-84-88839-88-6.
* 1 2 3 «Francesc de Paula Vilaseca». Arxiu Nacional de Catalunya. [Consulta: juliol 2013].

## Enllaços externs

* Fons Francesc de Paula Vilaseca i Rovellat a l'Arxiu Nacional de Catalunya
# Transformada d'ondeta

En matemàtiques, una sèrie d'ondetes (wavelet en anglès) és una representació d'una funció quadrada integrable (de valors reals o complexos) per una determinada sèrie ortonormal generada per una ondeta. Aquest article proporciona una definició formal i matemàtica d'una ondeta ortonormal i de la transformada d'ondeta integral.
Una funció $\psi \,\in \,L^{2}(\mathbb {R} )$ s'anomena ondeta ortonormal si es pot utilitzar per definir una base de Hilbert, és a dir, un sistema ortonormal complet, per a l'espai de Hilbert $L^{2}\left(\mathbb {R} \right)$ de funcions integrables quadrades.
La transformada ondeta ens pot proporcionar la freqüència dels senyals i el temps associat a aquestes freqüències, per la qual cosa és molt convenient per a la seva aplicació en nombrosos camps. Per exemple, la compressió de senyals (àudio i imatges), el processament de senyals d'acceleracions per a l'anàlisi de la marxa, per a la detecció de fallades, per al disseny de marcapassos de baixa potència i també en comunicacions sense fils de banda ultra ampla (UWB).

## Referències

* ↑ Meyer, Yves (1992), Wavelets and Operators, Cambridge, UK: Cambridge University Press, ISBN 0-521-42000-8
* ↑ Chui, Charles K. (1992), An Introduction to Wavelets, San Diego, CA: Academic Press, ISBN 0-12-174584-8
* ↑ Daubechies, Ingrid. (1992), Ten Lectures on Wavelets, SIAM, ISBN 978-0-89871-274-2
* ↑ Akansu, Ali N.; Haddad, Richard A. (1992), Multiresolution Signal Decomposition: Transforms, Subbands, and Wavelets, Boston, MA: Academic Press, ISBN 978-0-12-047141-6
* ↑ Ghaderpour, E.; Pagiatakis, S. D.; Hassan, Q. K. (en anglès) Applied Sciences, 11, 13, 2021, pàg. 6141. DOI: 10.3390/app11136141 [Consulta: free].
* ↑ Martin, E. «Novel method for stride length estimation with body area network accelerometers». A: 2011 IEEE Topical Conference on Biomedical Wireless Technologies, Networks, and Sensing Systems, 2011, p. 79–82. DOI 10.1109/BIOWIRELESS.2011.5724356. ISBN 978-1-4244-8316-7.
* ↑ Liu, Jie Measurement Science and Technology, 23, 5, 2012, pàg. 1–11. Bibcode: 2012MeScT..23e5604L. DOI: 10.1088/0957-0233/23/5/055604.
* ↑ Akansu, A. N.; Serdijn, W. A.; Selesnick, I. W. Physical Communication, 3, 2010, pàg. 1–18. DOI: 10.1016/j.phycom.2009.07.001.
* ↑ Sheybani, E.; Javidi, G. 2009 Second International Conference on Computer and Electrical Engineering, 2, 01-12-2009, pàg. 674–677. DOI: 10.1109/ICCEE.2009.282.
* ↑ Sheybani, E. O.; Javidi, G. 2012 International Conference on Systems and Informatics (ICSAI2012), 01-05-2012, pàg. 2702–2706. DOI: 10.1109/ICSAI.2012.6223611.
# Fontenelle (Wyoming)

Fontenelle és una concentració de població designada pel cens dels Estats Units a l'estat de Wyoming. Segons el cens del 2000 tenia 19 habitants.

## Demografia

Segons el cens del 2000, Fontenelle tenia 19 habitants, 5 habitatges, i 5 famílies. La densitat de població era de 2,1 habitants/km².
Dels 5 habitatges en un 80% hi vivien nens de menys de 18 anys, en un 100% hi vivien parelles casades, en un 0% dones solteres, i en un 0% no eren unitats familiars. En el 0% dels habitatges hi vivien persones soles el 0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,8 i el nombre mitjà de persones que vivien en cada família era de 3,8.
Per edats la població es repartia de la següent manera: un 42,1% tenia menys de 18 anys, un 5,3% entre 18 i 24, un 31,6% entre 25 i 44, un 21,1% de 45 a 60 i un 0% 65 anys o més.
L'edat mediana era de 30 anys. Per cada 100 dones de 18 o més anys hi havia 83,3 homes.
La renda mediana per habitatge era de 0 $ i la renda mediana per família de 0 $. Els homes tenien una renda mediana de 0 $ mentre que les dones 0 $. La renda per capita de la població era de 0 $. Entorn del 100% de les famílies i el 100% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fontenelle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Fontenelle». American Fact Finder. Oficina del Cens dels Estats Units, 12-01-2010.
# Toquí d'orelles blanques

El toquí d'orelles blanques o toquí de clatell groc (Melozone leucotis) és un ocell de la família dels passerèl·lids (Passerellidae).

## Hàbitat i distribució

Habita densa vegetació, clars del bosc, matolls i arbusts a les terres altes del sud de Mèxic, Guatemala, El Salvador i Costa Rica.

## Taxonomia

Es reconeixen tres subespècies:
* M. l. occipitalis (Salvin, 1878) localitzat al sud de Mèxic, Guatemala i El Salvador.
* M. l. nigrior (Miller & Griscom, 1925) Nicaragua.
* M. l. leucotis (Cabanis, 1861) Costa Rica.
Alguns autors consideren que la població més septentrional, és en realitat una espècie diferent:
* Melozone occipitalis (Salvin, 1878) - toquí de coroneta gris

## Referències

* ↑ toquí d'orelles blanques«Toquí d'orelles blanques». Cercaterm. TERMCAT, Centre de Terminologia. Rev. 10/02/2023(català)
* ↑ «Master Lists – Multilingual Version - IOC World Bird List v14.1» (en anglès americà). IOC. [Consulta: 29 desembre 2023].
* ↑ Gill, Frank; Donsker, David. «Sparrows – IOC World Bird List v13.2g» (en anglès americà). IOC, 2023. [Consulta: 14 octubre 2023].
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ «White-eared Ground-Sparrow (Gray-crowned)». eBird. [Consulta: 29 desembre 2023].
* ↑ «Melozone leucotis occipitalis» (en anglès americà). ITIS. [Consulta: 29 desembre 2023].
* ↑ «Toquí de coroneta gris». Cercaterm | TERMCAT. [Consulta: 29 desembre 2023].
# Toquí de Bolívia

El toquí de Bolívia (Atlapetes rufinucha) és un ocell de la família dels passerèl·lids (Passerellidae).

## Descripció i ecologia

Ocell de cua llarga i semblant a un pardal que es troba present al sotabosc del bosc montà humit mig i superior del vessant oriental dels Andes al centre i nord de Bolívia. Té la cara i les parts superiors de color gris fosc, amb les parts inferiors groguenques fosques i una capçada vermellosa. Es distingeix d'altres toquís per la combinació entre el ventre groc i la corona vermella, similar al toquí de corona rogenca (Arremon castaneiceps) però de colors més brillants i l'esquena de color groc oliva. S'alimenta a prop del sòl en boscos de muntanya i matolls dins d'una àmplia gamma d'elevacions.
Es desplaça en parelles o en grups familiars, sovint s'uneix a grups mixtes. És distintiu en el seu rang de distribució.

## Hàbitat i distribució

És endèmic de Bolívia. Habita la selva pluvial i vegetació secundària de les muntanyes de centre i oest d'aquest país. També es troba en clarianes de bosc, a sotabosc dens de bosc secundàri degradat i bosc nan, rarament en bosc humit de Polylepis. A la zona nord pot veure's reemplaçat pel toquí caranegre (Atlapetes melanolaemus) amb qui pot hibridar-se localment i al sud pel toquí de cap ardent (Atlapetes fulviceps).

## Alimentació

S'alimenta de llavors i artròpodes. Empassa pedres petites per facilitar la digestió.

## Taxonomia

Es reconeixen dues subespècies:
* A. r. rufinucha (d'Orbigny & Lafresnaye, 1837) localitzat a l'oest de Bolívia.
* A. r. carrikeri (Bond & Meyer de Schauensee, 1939) centre de Bolívia.

## Referències

* ↑ «Toquí de Bolívia». Cercaterm. TERMCAT, Centre de Terminologia. Rev. 10/02/2023(català)
* 1 2 3 «Bolivian Brushfinch» (en anglès). eBird. [Consulta: 27 gener 2024].
* 1 2 «Atlapetes rufinucha» (en anglès americà). Birds of Bolivia, 25-09-2018. [Consulta: 27 gener 2024].
* ↑ Gill, Frank; Donsker, David. «Sparrows – IOC World Bird List v13.2g» (en anglès americà). IOC, 2023. [Consulta: 9 gener 2024].
# Middleburg (Carolina del Nord)

Middleburg és una població dels Estats Units a l'estat de Carolina del Nord. Segons el cens del 2000 tenia 162 habitants.

## Demografia

Segons el cens del 2000, Middleburg tenia 162 habitants, 54 habitatges i 46 famílies. La densitat de població era de 109,7 habitants per km².
Dels 54 habitatges en un 35,2% hi vivien nens de menys de 18 anys, en un 55,6% hi vivien parelles casades, en un 24,1% dones solteres, i en un 13% no eren unitats familiars. En el 13% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,26.
Per edats la població es repartia de la següent manera: un 30,9% tenia menys de 18 anys, un 8,6% entre 18 i 24, un 29% entre 25 i 44, un 22,2% de 45 a 60 i un 9,3% 65 anys o més.
L'edat mediana era de 31 anys. Per cada 100 dones de 18 o més anys hi havia 103,6 homes.
La renda mediana per habitatge era de 25.313 $ i la renda mediana per família de 28.750 $. Els homes tenien una renda mediana de 21.563 $ mentre que les dones 18.125 $. La renda per capita de la població era d'11.552 $. Entorn del 4,2% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middleburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Middleburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Font Freda (el Meüll)

La Font Freda és una font del terme municipal de Castell de Mur, en territori del poble del Meüll, de l'antic municipi de Mur, al Pallars Jussà.
Està situada a 840 m d'altitud, al costat de llevant del Meüll, a prop del poble vell: uns 120 metres per sota del nivell del poble i a uns 350 de distància.

## Enllaços externs

* Institut Cartogràfic de Catalunya; cal fer dos passos d'aproximació
# Tinieblas de la Sierra

Tinieblas de la Sierra és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 34 | 39 | 48 | 46 |
# Los Rápidos

Los Rápidos (1980-1982) va ser un grup musical de rock format per Manolo García (vocalista), Esteban Martín (teclista), Antonio Fidel (al baix), Quimi Portet (guitarrista), Josep Lluís Pérez (guitarrista) i Lluís Visiers (bateria) i nascut en la ciutat de Barcelona. Tot i la seva reduïda repercussió en la dècada dels 80, va ser precursor de Los Burros i aquest al seu torn d'un dels grups més rellevants del pop-rock en castellà: El Último de la Fila.

## Discografia

* Rápidos (EMI, 1981)
* Los Rápidos 2: Maquetas (Perro Records, 1995)

## Referències

* ↑ Pardo, José Ramón. Historia del pop español (en castellà). 2a ed.. Rama Lama Music, 2005, p. 410. ISBN 8493430706.
# Barbican Estate

Barbican Estate és un complex d'edificis residencials construïts durant els 1960 i 1970 en el districte de Ciutat de Londres (la City) del Gran Londres, Anglaterra (Regne Unit), en una àrea devastada durant els bombardeixos de la Segons Guerra Mundial i avui, densament ocupada per institucions financeres. Conté, o és al costat de, el Barbican Arts Centre, el Museu de Londres, el Guildhal School of Music and Drama, la llibreria pública Barbican, la City of London School for Girls i un YMCA (ara tancat), formant el Barbican Complex.
El Barbican Estate és un exemple promoninent d'arquitectura brutalística Britànica i és un edifici llistat amb Grade II (Grade II listed) amb l'excepció de l'antic Milton Court. Milton Court contenia una estació de bombers, dependències mèdiques, i alguns apartaments i va ser demolit per permetre la contrstrucció d'un nou complex d'apartaments que també conté dependències addicionals per la Guildhall School of Music and Drama.

## Imatges

| Speed Highwalk, Barbican Estate al 2008 | Barbican Estate |